google/wiki40b huggingface dataset:
ΟΥΕΦΑ Γιουρόπα Λιγκ 2014–15

Προκριματικοί γύροι

Στην προκριματική φάση και στη φάση των play-off, οι ομάδες χωρίζονται σε ισχυρές και αδύναμες με βάση την κατάταξη της ΟΥΕΦΑ για το 2014. Ομάδες από την ίδια χώρα δεν μπορούν να τεθούν αντιμέτωπες σε αυτές τις φάσεις.
Βερνάρδος Β΄ του Βέρλε

Βιογραφία

Ήταν ο δευτερότοκος γιος του Ιωάννη Β΄ κυρίου του Βέρλε-Γκύστρο και της Ματίλντα των Γουέλφων, κόρης του Ερρίκου Α΄ δούκα του Μπράουνσβαϊκ-Γκούμπενχαγκεν.
Το 1382 απεβίωσε σε ηλικία 62 ετών και τον διαδέχθηκε ο πρωτότοκος γιος του Ιωάννης ΣΤ΄.
Ήφαιστος Ροδόπης

Όνομα

Σύμφωνα με τον Ζεγκίνη, το όνομα του οικισμού προέρχεται από τον Γενικό Διοικητή Θράκης Καλατζή, ο οποίος το 1938 έδιωξε το καταυλισμό ρομά από το κέντρο της Κομοτηνής και δημιούργησε τον νέο οικισμό βορειδουτικά, στα περίχωρα της πόλης (Καλατζής > Καλάτζα > Καλκάντζα). Σύμφωνα με μια άλλη θεωρία, το όνομα προέρχεται από Τουρκική λέξη Kalkunca  που σημαίνει "προσωρινό ξεσήκωμα" ή το kalktik που σημαίνει κάτι παρόμοιο. Κατά μια άλλη εκδοχή προέρχονται από τις δύο Τουρκικές λέξεις kalk + can που σημαίνει ξεσήκωμα ψυχής και αναφέρεται στο εκτοπισμό των Ρομά και μετεγκατάσταση στο νέο οικισμού. Η Καλκάντζα μετονομάστηκε αργότερα στην σημερινή επίσημη ονομασία Ήφαιστος.

Ιστορία

Μέχρι το 1935 ο καταυλισμός Ρομά υπήρχε στο κέντρο της Κομοτηνής. Το 1935 απωθήθηκε στην περιφέρεια της τότε πόλης, και συγκεκριμένα στο σημείο όπου σήμερα βρίσκεται το γήπεδο του Πανθρακικού. Λόγω της συνεχιζόμενης ανάπτυξης της πόλης, το 1938 ο Γενικός Διοικητής Θράκης, ο Καλατζής απώθησε τον καταυλισμό στην περιοχή όπου βρίσκεται σήμερα. Η περιοχή παραχωρήθηκε από το στρατό και βρίσκεται δίπλα στον χείμαρρο Βοζβόση. Στο παρελθόν η περιοχή ήταν ελώδης και υποβαθμισμένη.

Ταυτότητα οικισμού

Μια μεγάλη ομάδα κατοίκων της συνοικίας είναι τσιγγάνοι, τουρκόφωνοι μουσουλμάνοι. Μιλούν μία παλαιά μορφή της τουρκικής γλώσσας, αν και καλοί γνώστες οι περισσότεροι, της ελληνικής.  Ο χαρακτήρας του οικισμού είναι Ρομά/Τουρκικός. Εξ αιτίας αυτού του γεγονότος, αλλά και της θρησκείας, η εθνική τους ταυτότητα γίνεται συχνά αντικείμενο του εθνοπολιτικού προσηλυτισμού της Τουρκίας. Οι κάτοικοι συχνά αυτοπροσδιορίζονται ως "Τούρκοι" (χρησιμοποιούν τα Τουρκικά και όχι τα Ρομανί στην επικοινωνία μέσα στο σπίτι τους ) και αρνούνται τον χαρακτηρισμό του "μουσουλμάνου τσιγγάνου", τις περισσότερες φορές λόγω της περιθωριοποίησης των τσιγγάνων, ενώ ταυτόχρονα αποκαλούν τους μειονοτικούς τουρκογενείς ως "γκατζάλ" (gadjal) (στη γλώσσα Ρομανί), δηλαδή ξένους.

Πολιτισμός

Στον Ήφαιστο λειτουργεί δημοτικό σχολείο, καθώς και ο πολιτιστικός Σύλλογος Ρομά Ηφαίστου "Η Δύναμη" που συμβάλλει στις τοπικές πολιτιστικές δράσεις. Κέντρο του εθνικών και κομματικών ανταγωνισμών έχουν γίνει οι πολιτιστικές δράσεις στον οικισμό. Συγκεκριμένα το 1994 ο επιχειρηματίας Πρόδρομος Εμφιετζόγλου χρηματοδότησε σύλλογο για εκμάθηση ελληνικών χορών και στην συνέχεια, σε σύντομο διάστημα (μετά από δύο μήνες), ένας νέος σύλλογος δημιουργήθηκε για την εκμάθηση των Τουρκικών χορών. Οι Ηφαιστιώτες είναι επιφυλακτικοί στις προσπάθειες πολιτιστικής διείσδυσης της Τουρκίας.
Διοργανώσεις Ε.Π.Σ. Φωκίδας 2015–16

Τελικός

Στον τελικό ο Κρισσαίος Χρισσού κέρδισε 3-1 τον Αστέρα Ιτέας και κατέκτησε το τρόπαιο.
Σεργκέι Ζουϊκόφ

Καριέρα

Γεννήθηκε στις 19 Σεπτεμβρίου 1993 στη Μόσχα και είναι απόφοιτος των ακαδημιών της Λοκομοτίβ Μόσχας. Το 2009, αγωνίστηκε για την εθνική Ρωσίας κάτω των 17 υπό τον προπονητή Ίγκορ Σιμουτένκοφ. Συμμετείχε σε δύο φιλικούς αγώνες στην Φινλανδία. Το 2011, στην Αναμνηστική Διοργάνωση Γκρανάτκιν, υπό τον προπονητή Ντμίτρι Αλένιτσεφ, συμμετείχε ως βασικός παίκτης. Τον Οκτώβριο του ιδίου έτους συμμετείχε στους αγώνες της εθνικής νέων για τα προκριματικά του Ευρωπαϊκού Πρωταθλήματος Ποδοσφαίρου Νέων 2012. Το 2012, ο Νικολάι Πίσαρεφ τον κάλεσε για συμμετοχή στο Κύπελλο Φιλίας, όπου η εθνική Ρωσίας έλαβε τη δεύτερη θέση. Τον Ιανουάριο του 2013, μετεγράφη από τις ακαδημίες της Λοκομοτίβ στη Βόλγκαρ Άστραχαν. Το ντεμπούτο του πραγματοποιήθηκε στον αγώνα απέναντι στη ΦΚ Ουράλ. Συνολικά, αγωνίστηκε 75 αγώνες για τη Βόλγκαρ και πέτυχε έξι τέρματα. Το 2014 κλήθηκε στην εθνική νέων για το Κύπελλο Φιλίας, όπου αγωνίστηκε σ' έξι αγώνες. Τον Ιανουάριο του 2017 μετεγράφη στη Ζενίτ Αγίας Πετρούπολης.
Πατατόπιτα

Η πατατόπιτα είναι είδος πίτας από φύλα ζύμης με γέμιση πατάτας. Είναι πιάτο κατάλληλο για νηστεία. Συναντάται κυρίως σε αρτοποιεία όπου παρασκευάζονται παραδοσιακές πίτες. Τρώγεται σε διάφορες περιοχές του κόσμου, ενώ υπάρχει και χορτοφαγική έκδοση.
Φερδινάνδος Β΄ της Αυστρίας

Βιογραφία

Ήταν γιος του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας, Γερμανίας και της Άννας των Γιαγκελλόνων, κόρης του Βλαδίσλαου Β΄ της Ουγγαρίας και της Βοημίας.
Γερμανικό Μέτωπο Εργασίας

Με την επωνυμία Γερμανικό Μέτωπο Εργασίας ( Deutsche Arbeitsfront, συντομ. DAF) φερόταν η μόνη "συνδικαλιστική" οργάνωση που επιτρεπόταν στη Ναζιστική Γερμανία κατά τη διάρκεια της διακυβέρνησής της από τον Αδόλφο Χίτλερ.

Οργάνωση

Το Γερμανικό Μέτωπο Εργασίας είχε την εξής οργάνωση: Μικρότερο τμήμα του αποτελούσε το "μπλοκ" (Block), αποτελούμενο από 15 άτομα, επικεφαλής των οποίων ήταν ο "Blockwalther". Δύο έως έξι μπλοκ αποτελούσαν το "Κύτταρο" (Zellen), με επικεφαλής τον Zellenwalter. Αν κάποια επιχείρηση ή παραγωγική μονάδα διέθετε δέκα τουλάχιστον εργαζόμενους, αυτοί αποτελούσαν την "Κοινότητα του Εργοστασίου" (Betriebsgemeinschaft), της οποίας ηγείτο ο "Betriebsfuhrer". Αν, αντίθετα, η επιχείρηση είχε λιγότερους από 10 εργαζόμενους, τότε αυτοί υπάγονταν σε "κοινότητες", που δημιουργούνταν ανάλογα με τους τόπους που βρίσκονταν οι επιχειρήσεις (συνήθως στον ίδιο δρόμο). Οι κοινότητες αυτές, όπως και τα μέλη τους αποτελούσαν μια "τοπική ομάδα" (Ortsgruppe), επικεφαλής της οποίας βρισκόταν ο "Ortsgruppenwalter". Οι τοπικές ομάδες στη συνέχεια αποτελούσαν ένα "Κύκλο" (Kries) υπό την ηγεσία ενός "Kreiswalter". Πολλοί "κύκλοι " αποτελούσαν ένα γκάου (Gau) με επικεφαλής τον "Gauwart" ενώ οι ανώτερες βαθμίδες αποτελούσαν τις "περιφέρειες" (Bezirke), καθεμιά από τις οποίες είχε ως επικεφαλής τον "Besirkwalter". Το 1935 υπήρχαν 13 τέτοιες "περιφέρειες" στη Γερμανία. 
Το DAF είχε επίσης το δικό του μουσικό ύμνο.  Το 1942 το DAF αριθμούσε 25 εκατομ. μέλη. Διαλύθηκε το 1945, με την κατάρρευση του Ναζιστικού καθεστώτος.
Μπαθσήμπα

Γεωγραφία

Η Μπαθσήμπα βρίσκεται κεντρο-ανατολικκά του Μπαρμπάντος. Βρίσκεται βόρεια της Χιλ Κρεστ και νοτιοανατολικά της Σπρίνγκφιλντ και της Κάτλγουεστ.
Προκριματικά Παγκοσμίου Κυπέλλου Ποδοσφαίρου 2014 (ΚΑΦ)

Από την προκριματική φάση της Συνομοσπονδίας Ποδοσφαίρου Αφρικής (ΚΑΦ) προκρίνονται πέντε ομάδες στην τελική φάση του Παγκοσμίου Κυπέλλου Ποδοσφαίρου 2014 στην Βραζιλία.

Δεύτερος γύρος

Ο δεύτερος γύρος είδε τις κορυφαίες 28 ομάδες της κατάταξης της ΚΑΦ να ενώνονται με τους 12 νικητές από τον πρώτο γύρο. Αυτές οι ομάδες μπήκαν σε δέκα όμιλους των τεσσάρων ομάδων στην κλήρωση των προκριματικών του Παγκοσμίου Κυπέλλου που έγινε στο Ρίο ντε Τζανέιρο της Βραζιλίας, στις 30 Ιουλίου 2011. Οι αγώνες παίχτηκαν από την 1η Ιουνίου 2012 έως την 7η Σεπτεμβρίου 2013 και η πρώτη ομάδα από τον κάθε όμιλο προχώρησε στον τρίτο γύρο.
Το Καμερούν ανεστάλη από τη ΦΙΦΑ στις 4 Ιουλίου 2013 για κυβερνητική παρέμβαση, αλλά η αναστολή άρθηκε στις 22 Ιουλίου 2013.
Τα αποτελέσματα που σημειώνονται με * στους παρακάτω ομίλους είναι μετά από απόφαση της ΦΙΦΑ.
Λευκά είδη

Τα Λευκά είδη είναι ένας όρος που χρησιμοποιείται για τον χαρακτηρισμό ενός συνόλου χρηστικών ή διακοσμητικών προϊόντων που σχετίζονται με το σπίτι και το νοικοκυριό. 
Προϊόντα που απαρτίζουν το σύνολο των Λευκών Ειδών είναι τα σεντόνια, τα παπλώματα, οι κουβέρτες,  οι πετσέτες, τα ριχτάρια, τα μπουρνούζια, τα νυφικά κουβερλί και πλήθος άλλων προϊόντων υφασμάτινης κυρίως υφής. Βασικό υλικό κατασκευής είναι φυσικές ίνες (βαμβάκι) αλλά και συνθετικά υλικά (microfibre).
Παλαιότερα αναφέρονταν ως είδη προικός καθώς αποτελούσαν βασικό στοιχείο της προίκας μιας νύφης. Η εξασθένηση ωστόσο του θεσμού της προίκας επέφερε αλλαγή στην ονομασία τους χαρακτηρίζοντας τα ως λευκά με βάση τον κυρίαρχο χρωματισμό τους. Είναι προϊόντα άμεσα συνδεδεμένα με τον χώρο της μόδας με τις εκάστοτε εξελίξεις να επηρεάζουν το χρώμα και το στυλ τους.
Σημαία του Μοελί

Η επίσημη σημαία του Μοελί αποτελείται από δύο κάθετες λωρίδες και το ισλαμικό σύμβολο. Το χρώμα που κυριαρχεί είναι το ανοικτό κίτρινο. Περίπου το 1/4 της σημαίας καταλαμβάνεται από μια κάθετη λωρίδα, χρώματος μαύρου. Στο Σύνταγμα του νησιού δε γίνεται λόγος για εθνικά σύμβολα. Το αστέρι και η ημισέληνος, λευκού χρώματος, συμβολίζουν το Ισλάμ, που αποτελεί την κύρια θρησκεία του νησιού.

Σημαία αυτονομιστών

Από τις 11 Αυγούστου του 1997 οπότε αυτοανακηρύχθηκε ανεξάρτητο, ως τις 28 Αυγούστου του ιδίου έτους, οι αυτονομιστές χρησιμοποιούσαν τη σημαία που έχει βασικά χρώματα το κόκκινο και το κίτρινο. Οι λωρίδες πάλι είναι κάθετες, με την κίτρινη να είναι δυσανάλογα μικρότερη από την κόκκινη λωρίδα. Η σημαία αυτή χρησιμοποιήθηκε ανεπίσημα και χρησιμοποιήθηκε ξανά στο παρελθόν από το 1842 ως το 1867. Από το 1830 ως το 1868 η σημαία ήταν απλώς κόκκινη. Την περίοδο της αντιβασιλείας από τη Γαλλία η σημαία ήταν με οκτώ συνολικά οριζόντιες λωρίδες, εναλλάξ κόκκινες και λευκές (το 1891-1904 χρησιμοποιήθηκε και μια παρόμοια σημαία, με τη διαφορά ότι περιείχε και ένα πράσινο τετράγωνο με την ισλαμική ημισέληνο και το αστέρι). Το 1886-1891 η σημαία ήταν κόκκινη με άσπρα αραβικά γράμματα.
Κομματικό συνέδριο της Νυρεμβέργης

Ιστορικό

Το πρώτο κομματικό Συνέδριο των Ναζί έγινε το 1923 (27-29 Ιανουαρίου) στο Μόναχο, και ακολούθησε το δεύτερο συνέδριο το 1926 (3-4 Ιουλίου) στην Βαϊμάρη. Από το 1927 και μετά γινόταν κάθε χρόνο στη Νυρεμβέργη, ενώ το 1928 το Συνέδριο αναβλήθηκε λόγω οικονομικής δυσχέρειας του Κόμματος. Η Νυρεμβέργη επιλέχτηκε για λόγους ευχέρειας, αφού η γεωγραφική της θέση είναι στο κέντρο του Γερμανικού Ράιχ και είχε ευρυχωρία για να συγκεντρώσει το αναμενόμενο πλήθος κόσμου. Τόπος της εκδήλωσης ήταν το στάδιο Λούιτπολντχάιν. Επιπλέον, το τοπικό σκέλος του ναζιστικού κόμματος στην Φρανκονία ήταν πολύ καλά οργανωμένο. Διοργανωτής του Συνεδρίου ήταν ο γκαουλάιτερ Γιούλιους Στράιχερ. Από το 1933 η συνέλευση μετονομάστηκε σε «Κομματικό συνέδριο του Γερμανικού λαού», η δε εκδήλωση καθιερώθηκε να γίνεται πάντα μέσα στο πρώτο δεκαπενθήμερο του Σεπτεμβρίου και να διαρκεί συνολικά οκτώ ημέρες. Σκοπός του συνεδρίου ήταν η σύσφιξη της επαφής της αρχηγίας του κόμματος με τον λαό. Το πλήθος του κόσμου που λάμβανε μέρος αυξάνονταν χρονιά με την χρονιά, και τελικά ξεπέρασε το μισό εκατομμύριο.

Η Εκδήλωση

Η εκδήλωση ήταν καθαρά μαζική, με σκοπό την λατρεία του προσώπου του Χίτλερ. Εκατοντάδες χιλιάδες νέοι και κοπέλες τον άκουγαν να εκφωνεί τον λόγο του, ενώ μετά έδιναν ομόφωνα όρκο πίστεως σε αυτόν και έκαναν πολύωρες παρελάσεις, περνώντας από μπροστά του. Κατά την διάρκεια της εκδήλωσης επικρατούσε απόλυτη πειθαρχία.

Το στάδιο

Λόγω του σταδίου, όπου διεξαγόταν το Συνέδριο, η Νυρεμβέργη ονομάστηκε Πόλη του Συνεδρίου. Το στάδιο είχε έκταση 11 τετραγωνικά χιλιόμετρα. Ο Άλμπερτ Σπέερ έφτιαξε τα σχέδια από το 1934 ως το 1936, ενώ η κατασκευή του άρχισε το 1935 με ταχύ ρυθμό. Διέθετε αρένα για την παρέλαση 150 χιλιάδων στρατιωτών, αίθουσα συνελεύσεων χωρητικότητας 50 χιλιάδων ατόμων, χώρο κατασκήνωσης για 250 χιλιάδες άτομα και 70 χιλιάδες θεατές και αμφιθεατρικές κερκίδες χωρητικότητας 500 χιλιάδων θεατών. Προβλεπόταν, επίσης, αθλητικό στάδιο χωρητικότητας 400 χιλιάδων θεατών, που δεν πρόλαβε να χτιστεί. Σήμερα στις οπές των θεμελίων του έχουν δημιουργηθεί δύο τεχνητές λίμνες.
Κέβιν Τραπ

Σε συλλόγους

Ξεκίνηε το 2008 από τη δεύτερη ομάδα της Καϊζερσλάουτερν και το 2011 μετέβη στην πρώτη. To 2012 υπέγραψε στην Άιντραχτ Φρανκφούρτης. Από το 2015 είναι παίκτης της Παρί Σεν Ζερμέν, με την οποία έχει κατακτήσει δύο πρωταθλήματα, ένα Κύπελλο, δύο Λιγκ Καπ και τρία Σούπερ Καπ Γαλλίας. Επίσης, τον Δεκέμβριο του 2015 επελέγη στην καλύτερη ομάδα του Τσάμπιονς Λιγκ στη φάση των γκρουπ τη σεζόν 2015-2016. Τον Αύγουστο του 2018 παραχωρήθηκε δανεικός στην Άιντραχτ Φραγκφούρτης για έναν χρόνο.

Στην εθνική ομάδα

Στην εθνική ομάδα έπαιξε για πρώτη φορά στις 6 Ιουνίου 2017 σε έναν φιλικό αγώνα με τη Δανία. Επίσης, ήταν στο ρόστερ της ομάδας στο Κύπελλο Συνομοσπονδιών του 2017, όπου η Γερμανία κατέκτησε το τρόπαιο.
Οκάνι

Η Οκάνι (σερβικά : Окањ) είναι φυσική αλμυρή λίμνη της Βόρειας Σερβίας στην περιφέρεια του Βανάτου στην Βοϊβοντίνα κοντά στην πόλη Ζρένιανιν. Κοντά στη λίμνη ρέει ο ποταμός Τίσα. Το μήκος της περιφερειάς της είναι περίπου 4,5 χιλιόμετρα, το πλάτος 500 μέτρα, με επιφάνεια 200 εκταρίων.
Είναι μία από τις πιο αλμυρές λίμνες στην Ευρώπη με πολλά είδη χλωρίδας και πανίδας .
Απειλείται από την ανάπτυξη της γεωργίας και την αύξηση της χρήσης χημικών, από απόβλητα, μεταφορές, και το δίκτυο αποχέτευσης.
Η λίμνη μαζί με τις γύρω περιοχές και τις μικρότερες γειτονικές λίμνες αποτελεί προστατευόμενη ειδική φυσική περιοχή.
Άγιος Αιμιλιανός Αργολίδας

Η Κόστα

Η Κόστα είναι κοντινός παραθεριστικός οικισμός στον Άγιο Αιμιλιανό. Βρίσκεται δυτικά του ακρωτηρίου, ακριβώς απέναντι από τις Σπέτσες. Διαθέτει μικρό λιμάνι από το οποίο αναχωρούν πλοιάρια(καΐκια,θαλάσσια ταξί καθώς και πορθμείο με συγκεκριμένα ημερήσια δρομολόγια) για τις Σπέτσες, με πολύ συχνά δρομολόγια κατά την καλοκαιρινή περίοδο και αραιότερα κατά την χειμερινή. Στην περιοχή υπάρχουν επίσης ξενοδοχεία, ενοικιαζόμενα δωμάτια και ταβέρνες.
Εντουάρ Ενζιράντ

Πρώτα χρόνια και εκπαίδευση

Ο Ενζιράντ γεννήθηκε στη Ρουάντα το 1973. Ολοκλήρωσε το Εθνικό Πανεπιστήμιο της Ρουάντα, αποκτώντας τίτλο μπάτσελοε στα οικονομικά και στη στατιστική. Στη συνέχεια απέκτησε και μεταπτυχιακό δίπλωμα ειδίκευσης στις οικονομικές επιστήμες. Επίσης, κατέχει τίτλο PhD στα οικονομικά από το  Καθολικό Πανεπιστήμιο της Λουβαίν στο Βέλγιο.

Σταδιοδρομία

Δίδαξε ως καθηγητής στο Εθνικό Πανεπιστήμιο της Ρουάντα ως το 2010. Εν συνεχεία διορίστηκε γενικός διευθυντής σχεδιασμού στο υπουργείο Οικονομικών και Οικονομικού Προγραμματισμού, για να προαχθεί σε ανώτατο σύμβουλο στο ίδιο υπουργείο εντός του έτους. Στις 30 Μαρτίου 2011 του χορηγήθηκε άδεια επ' αόριστο από το υπουργικό συμβούλιο για να αναλάβει τα καθήκοντά του ως ανώτατου συμβούλου στην εκτελεστική διεύθυνση της Παγκόσμιας Τράπεζας στην Ουάσινγκτον. Διορίστηκε πρωθυπουργός στις 30 Αυγούστου 2017.
Νομός Καστοριάς

Γενική περιγραφή

Έχει έκταση 1.720 τετ. χλμ. Είναι νομός κυρίως ορεινός και ημιορεινός σε ποσοστό 60,2 % και 28,9 % αντίστοιχα, ενώ οι πεδινές εκτάσεις, φτάνουν σε ποσοστό μόλις το 10,5% και περιορίζονται στο κεντρικό τμήμα του νομού. Οι πεδινές περιοχές είναι πιο πυκνοκατοικημένες, όπου εντοπίζονται οι βιοτεχνικές μονάδες μεταποίησης γούνας και τυποποίησης τροφίμων, οι ξενοδοχειακές υπηρεσίες με τον εμπορικό τομέα και η εντατική αγροτική παραγωγή. Οι ορεινές περιοχές, ιδιαίτερα κοντά στα ελληνοαλβανικά σύνορα, είναι οι πιο αραιοκατοικημένες, τάση που τα τελευταία χρόνια τείνει με αργό ρυθμό να αναστραφεί.
Δίων Κάσσιος

Εργογραφία

Έγραψε στα Ελληνικά την ιστορία της Ρώμης από την άφιξη του Αινεία στην Ιταλική χερσόνησο και συνεπώς από την ίδρυσή της, μέχρι τη σύγχρονή του εποχή, το 229 μ.Χ. Από τα 80 βιβλία που έγραψε στη διάρκεια 22 ετών πολλά σώζονται μέχρι σήμερα ολόκληρα ή τμήματά τους. 
Μας διασώζει κάποιο επιτύμβιο επίγραμμα από τον τάφο κάποιου άρχοντα με το όνομα Σίμιλις το οποίο αναφέρει: Σίμιλις ἐνταῦθα κεῖται βιοὺς μὲν ἔτη τόσα, ζήσας δὲ ἔτη ἑπτά. Το επίγραμμα αυτό θεωρείται πως έχει κοινή επίδραση με το έργο De brevitate vitae του L. Annaeus Seneca, λόγω της διάκρισης που γίνεται στο εν λόγω έργο, ανάμεσα στους όρους tempus (το αντικειμενικά μετρήσιμο διάστημα της ζωής) και vita (το διάστημα της ζωής κατά το οποίο κάποιος ζει πραγματικά, έχοντας βρει την maxima res, τον ύψιστο στόχο της ζωής του).
Λέριν Ντουάρτε

Σπάρτα Ρότερνταμ

Γεννημένος στο Ρότερνταμ, ο Ντουάρτε ξεκίνησε το ποδόσφαιρο στις ακαδημίες νέων της Σπάρτα Ρότερνταμ. Προωθήθηκε μέσω των ακαδημιών του συλλόγου και έκανε την πρώτη του εμφάνιση για την πρώτη ομάδα στο πρωτάθλημα Ολλανδίας την 1η Αυγούστου 2009, σε μία ήττα με 0-2 εναντίον της Τβέντε. Συνέχισε να αγωνίζεται με την πρώτη ομάδα για τη σεζόν 2009-2010 και τελείωσε με 9 εμφανίσεις. Στο τέλος της σεζόν, η Σπάρτα υποβιβάστηκε στην Εέρστε Ντιβίζιε. Αφού αγωνίστηκε την επόμενη σεζόν (2010-11) με το σύλλογο, ακολούθως εντάχθηκε στην Χεράκλες Άλμελο, επιστρέφοντας έτσι στην Ερεντιβίζιε.

Χεράκλες

Ο Ντουάρτε υπέγραψε τριετές συμβόλαιο, με την επιλογή ενός επιπλέον έτους, με την Χεράκλες Άλμελο, αφού περάσει τις ιατρικές εξετάσεις στις 15 Ιουνίου 2011. Έκανε το ντεμπούτο του για το σύλλογο στο πρωτάθλημα στις 6 Αυγούστου 2011 εναντίον της Βάαλβαϊκ, μπαίνοντας ως αλλαγή στο 60ο λεπτό.

Άγιαξ

Στις 31 Αυγούστου 2013, στο τέλος του αγώνα μεταξύ της Χεράκλες και της ΑΝΤΟ Ντεν Χάαγκ, ανακοινώθηκε από τον Γιαν Σμιτ ότι ο Άγιαξ και η Χεράκλες συμφώνησαν για την άμεση μεταγραφή του Ντουάρτε στο σύλλογο του Άμστερνταμ. Μετακινήθηκε στον Άγιαξ για το ποσό των 2,5 εκατομμυρίων ευρώ, υπογράφοντας τετραετές συμβόλαιο που τον δεσμεύει με το σύλλογο έως το 2017. Του δόθηκε ο αριθμός 8, που φορούσε προηγουμένως ο Κρίστιαν Έρικσεν. Έκανε το ντεμπούτο του στις 14 Σεπτεμβρίου 2013, σε μία εντός έδρας νίκη με 2-1 εναντίον της Ζβόλε. Έκανε το ευρωπαϊκό ντεμπούτο του στο Καμπ Νόου, στην ήττα με 4-0 από τη Μπαρτσελόνα, παίζοντας και στα 90 λεπτά του αγώνα για το Τσάμπιονς Λιγκ 2013-14. Στις 28 Σεπτεμβρίου, σημείωσε το πρώτο του γκολ για τον Άγιαξ, στην εντός έδρας νίκη με 6-0 επί της Γκο Αχέντ Ιγκλς, σημειώνοντας το πέμπτο γκολ στο 64ο λεπτό του αγώνα.

Χερενφέιν (δανεισμός)

Τον Ιανουάριο του 2015, μετά τη μεταγραφή του Ντάλει Σινκγράβεν στον Άξιαξ, ο Ντουάρτε στάλθηκε δανεικός στη Χερενφέιν για το υπόλοιπο της σεζόν 2014-2015.

Επιστροφή στην Χεράκλες

Μετά την αποδέσμευση του από τον Άγιαξ, ο Ντουάρτε επέστρεψε στον πρώην σύλλογο του Χεράκλες, συμφωνώντας σε τριετές συμβόλαιο.

Άρης

Στις 2 Ιουνίου 2019, συμφώνησε να ενταχθεί στον Άρη, υπογράφοντας τριετές συμβόλαιο.

Διεθνής σταδιοδρομία

Ο Ντουάρτε γεννήθηκε στην Ολλανδία και έχει καταγωγή από το Πράσινο Ακρωτήριο και επομένως είναι επιλέξιμος για την Εθνική Ολλανδίας και για την Εθνική Πράσινου Ακρωτηρίου. Έχει εκπροσωπήσει την Ολλανδία σε επίπεδο Εθνικής U21. 
Το Μάιο του 2013, κλήθηκε στην Εθνική Ολλανδίας για δύο φιλικούς αγώνες, ενάντια στην Κίνα και την Ινδονησία, ωστόσο παρέμεινε στον πάγκο και στους δύο αγώνες ως αχρησιμοποίητος αναπληρωματικός.
Ευθύμιος Αντώναρος

Ο Ευθύμιος Αντώναρος (1915-1995) ήταν λατινιστής, κλασικός φιλόλογος και καθηγητής πανεπιστημίου.

Βίος

Ο Ευθύμιος Αντώναρος γεννήθηκε στις 26 Δεκεμβρίου 1915 στον Πειραιά. Φοίτησε στη Φιλοσοφική Σχολή Αθηνών και μετά την αποφοίτησή του εργάστηκε σε σχολέια της Μέσης Εκπαίδευσης φθάνοντας στον βαθμό του Γυμνασιάρχη και του Επιθεωρητή Μέσης Εκπαίδευσης. Το 1952 έλαβε το Διδακτορικό του δίπλωμα με τίτλο Μελέται περί τον Απουλήιον. Το 1953 έλαβε υποτροφία από το ιταλικό κράτος και συνέχισε σπουδές στο Πανεπιστήμιο της Ρώμης, στο Γρηγοριανό Πανεπιστήμιο στην Ανώτατη Σχολή των Λατινικών Γραμμάτων. Το 1953 έλαβε από το Πανεπιστήμιο της Περούτζια δίπλωμα Ανωτάτων Σπουδών στη γλώσσα, τη φιλολογία, την ιστορία και την τέχνη της Ιταλίας. Το 1963 επέστρεψε στην Ελλάδα και υπέβαλε διατριβή επί υφηγεσία λατινιστί με τίτλο Quaestiones Lucritianae και εξελέγη υφηγητής της Λατινικής φιλολογίας. Το 1976 εξελέγη τακτικός καθηγητής της 'Α Έδρας της Λατινικής Φιλολογίας και δίδαξε ως το 1983, οπότε αποχώρησε λόγω ορίου ηλικίας. Πέθανε στις 11 Αυγούστου 1995.
Ντανιήλ Στράχοφ

Βίος

Ο Στράχοφ γεννήθηκε στις 2 Μαρτίου του 1976 στη Μόσχα της ΕΣΣΔ νυν Ρωσίας, από ευκτατάστατη οικογένεια. Μετά από σπουδές υποκριτικής στη Μόσχα κέρδισε πολλούς σημαντικούς ρόλους σε ρωσικά σήριαλ και ταινίες, όπως Η ομάδα, Είμαστε από το μέλλον κ.α. 
Το 2002 του προσφέρθηκε ο πρωταγωνιστικός ρόλος στην εξαιρετικά επιτυχημένη ρωσική σειρά εποχής Φτωχή μου Αναστασία. Εκείνος ο ρόλος απογείωσε την καριέρα του, και του άνοιξε ορίζοντες για μεγαλύτερα πράγματα στην μικρή και μεγάλη οθόνη. Θεωρείται ένας από τους πιο επιτυχημένους Ρώσους ηθοποιούς και ταυτόχρονα ο Ρώσος ζεν πρεμιέ.

Προσωπική Ζωή

Από το 2000 είναι παντρεμένος με την ηθοποιό Μαρία Λεόνοβα.
Δευκαλίων

Απόγονοι

Από τα παιδιά που γεννήθηκαν από τις πέτρες που πέταξαν, η Πύρρα και ο Δευκαλίων γέννησαν τον Έλληνα, τον Αμφικτύονα, την Πρωτογένεια την Πανδώρα τη νεότερη και τη Νύμφη Θυία.

Ετυμολογία

Κατά μια εκδοχή, το όνομά του προέρχεται από τη σύνθεση των λέξεων "δεύκος", παραλλαγή του "γλεύκος", που σημαίνει γλυκός, και "ἁλιεύς", ψαράς.
Κατά μια άλλη άποψη προέρχεται από το "Δευς" <Ζευς και το "καλίων" δηλαδή αυτός που έχει το κάλλος του Διός.
Ἠ ἐτυμολογία ἡ ὁποία ἐξηγεῖ τί ἔκανε τὸ πρόσωπο αὐτὸ εἶναι ἡ ἐξής:
ΔΕΥΩ=μουσκεύω μέ νερό, ἐξ'ού καί ἀρδεύω
ἐΚΑΛήφθη
ΙΩΝ=αυτός που πορεύεται, ἐκ τοῦ εἶμι=πορεύομαι(ὄχι το εἰμι=εἶμαι), ἡ μετοχή του ἰών
Madame X Tour

Ιστορικό

Η Μαντόνα εξέφρασε για πρώτη φορά το ενδιαφέρον της να εξερευνήσει ένας είδος σόου με μικρότερο αριθμό κοινού, κατά τη διάρκεια μιας συνέντευξης στο BBC News, προωθώντας ταυτόχρονα το live άλμπουμ της Rebel Heart Tour περιοδείας της, τον Σεπτέμβριο του 2017. Εξήγησε, «Έχω κάνει τόσα πολλά σόου -παγκόσμιες περιοδείες, γήπεδα, αρένες- και νιώθω σαν να πρέπει να το επανεφεύρω αυτό επίσης. Μου αρέσει να κάνω μικρά σόου και να μιλάω απευθείας στο κοινό».
Μακάριος Αλεξανδρέας

Βίος

Ο Μακάριος Αλεξανδρέας ή ΄΄Πολιτικός΄΄ καταγόταν από την Αλέξανδρεια ΄΄η την πόλη. Γεννημένος περί το 293 θα βαφτιστεί χριστιανός σε ηλικία 40 ετών περίπου. Θα γίνει ασκητής και χάριν των ερημιτών θα χειροτονηθεί ιερέας. Θα ασκητέψει στην περιοχή Κελλιά, 70 χιλιόμετρα νοτιοανατολικά της Αλεξάνδρειας όπου έδρασε ο Μακάριος Αιγύπτιος. Εκεί θα τον συναντήσει ο Παλλάδιος Ελενουπόλεως και θα συνασκητέψουν από το 391 έως το 393/394,έτος θανάτου του Μακάριου σε ηλικία 100 ετών περίπου.

Συγγραφικό έργο

Δεν έχει γραψει τίποτα κι όσα έργα του αποδίδονται είναι νόθα. Πιθανόν να του ανήκουν κάποια αποφθέγματα που του αποδίδουν ορισμένες ομώνυμες συλλογές.
Βυζίκι Αρκαδίας

Ιστορικά στοιχεία και ευρήματα

Στην ανατολική άκρη της περιφέρειας του Βυζικίου υπάρχουν απομεινάρια του Φράγκικου Κάστρου της Άκοβας και  κάθε Αύγουστο - τα τελευταία 40 χρόνια - πραγματοποιούνται πολιτιστικές εκδηλώσεις με την ονομασία "Φεστιβάλ Άκοβας".  
Στην ίδια περιοχή, έχουν βρεθεί αρχαιότητες που υποδηλώνουν συνεχή ανθρώπινη παρουσία από τα αρχαία χρόνια Ενδέχεται να πρόκειται για την αρχαία πόλη Τεύθις του Παυσανία, την οποία έχει επιτυχώς ...διεκδικήσει η Δημητσάνα. 
Το ακριβώς αντίθετο, δηλαδή το δυτικό άκρο της περιφέρειας του χωριού,  βρίσκεται μέσα στην περιοχή της Αρχαίας Θέλπουσας, η οποία - δηλαδή ότι έχει απομείνει από αυτήν - περιμένει ακόμη τη σωστή ανασκαφή της.
Ανεξάρτητα Βραβεία Spirit του 2014

Τα Ανεξάρτητα Βραβεία Spirit  για το 2014 απονεμήθηκαν στις 21 Φεβρουαρίου 2015. Η ανακοίνωση των υποψηφιοτήτων έγινε στο Θέατρο Κόντακ των ΗΠΑ στις 30 Νοεμβρίου 2014. Στην 30ή απονομή του 2015 ξεχώρισε η ταινία Birdman ή Η Απρόσμενη Αρετή της Αφέλειας του Αλεχάντρο Γκονσάλες Ινιάριτου.

Νικητές και υποψήφιοι

Οι νικητές παρατίθενται με έντονους χαρακτήρες.